13. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ ΚΑΙ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝ. ΑΜΥΝΗΣ Αριθ. 307231 της 9/15 Σεπτ. 1953 Περί καθορισμού των εξόδων κηδείας των αποβιούντων στρατιωτικών και των αποβιούντων δημοσίων υπαλλήλων των μη διεπομένων υπό του υπαλληλικού κώδικος. Έχοντες υπ' όψιν: 1)Τας διατάξεις του Ν.Δ.2240/43 και του Νόμ.954/43 και την κατ' εξουσιοδότησιν αυτών εκδοθείσαν υπ' αριθ. 3171000/50 απόφασιν ημών δι' ης καθωρίσθη το ανώτατον όριον των εξόδων κηδείας των αποβιούντων πολιτικών υπαλλήλων και στρατιωτικών εις το διπλάσιον των αποδοχών αυτών. 2)Το άρθρ.87 του Νόμ.1811/51 "περί κώδικος καταστάσεως των δημοσίων διοικητικών υπαλλήλων" δι' ου καθορίζονται τα έξοδα κηδείας των αποβιούντων τακτικών πολιτικών υπαλλήλων των διεπομένων υπό των διατάξεων του κώδικος εις τας αποδοχάς τριών μηνών και 3)Ότι η δια του υπαλληλικού κώδικος γενομένη τροποποίησις επιβάλλεται εκ λόγων ίσης μεταχειρίσεως να επεκταθή και εις το προσωπικόν το μη διεπόμενον υπό των διατάξεων του Νόμ.1811/51, αποφασίζομεν τα κάτωθι: α)Το ανώτατον όριον των εις βάρος του Δημοσίου εξόδων κηδείας των αποβιούντων τακτικών δημοσίων υπαλλήλων των μη διεπομένων υπό των διατάξεων του Υπαλληλικού Κώδικος και των αποβιούντων στρατιωτικών, ορίζεται εις το τριπλάσιον των αποδοχών του θανόντος. Των εν αποστρατεία στρατιωτικών το ανώτατον όριον των εξόδων κηδείας ορίζεται εις το τριπλάσιον των αποδοχών του βαθμού ούτινος την σύνταξιν λαμβάνουσι. β)Τα έξοδα κηδείας των αποβιούντων εφέδρων και κληρωτών οπλιτών ορίζονται ίσα προς τα έξοδα κηδείας των αποβιούντων μονίμων ομοιοβάθμων των. Η ισχύς της παρούσης δημοσιευομένης δια της Εφημερίδος της Κυβερνήσεως άρχεται από 1ης Ιουλ. 1953. Σελ. 418(γ) Τεύχος 426 - Σελ. 32 